CELEX: 32018D0953
Language: et
Date: 2018-06-26 00:00:00
Title: Nõukogu otsus (EL) 2018/953, 26. juuni 2018, millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 30 (statistikaalase koostöö korraldamise erisätete kohta) muutmisega (EMPs kohaldatav tekst)

5.7.2018   
               
               
                  ET
               
               
                  Euroopa Liidu Teataja
               
               
                  L 168/4
               
            NÕUKOGU OTSUS (EL) 2018/953,
      26. juuni 2018,
      millega määratakse kindlaks Euroopa Liidu nimel EMP ühiskomitees võetav seisukoht seoses EMP lepingu protokolli nr 30 (statistikaalase koostöö korraldamise erisätete kohta) muutmisega
      (EMPs kohaldatav tekst)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artikli 338 lõiget 1 koostoimes artikli 218 lõikega 9,
      võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Euroopa Majanduspiirkonna leping (2) (edaspidi „EMP leping“) jõustus 1. jaanuaril 1994.
               
            
                  (2)
               
               
                  Kooskõlas EMP lepingu artikliga 98 võib EMP ühiskomitee otsusega muu hulgas muuta EMP lepingu protokolli nr 30 statistikaalase koostöö korraldamise erisätete kohta (edaspidi „protokoll nr 30“).
               
            
                  (3)
               
               
                  Selleks et tagada EMP EFTA riikidega koostöö jätkumine statistika valdkonnas, tuleks EMP lepingu protokolli nr 30 lisada Euroopa Parlamendi ja nõukogu määrus (EL) 2017/1951 (3).
               
            
                  (4)
               
               
                  Seetõttu tuleks EMP lepingu protokolli nr 30 vastavalt muuta.
               
            
                  (5)
               
               
                  Seetõttu peaks liidu seisukoht EMP ühiskomitees põhinema lisatud otsuse eelnõul,
               
            ON VASTU VÕTNUD KÄESOLEVA OTSUSE:
      Artikkel 1
      Seisukoht, mis võetakse liidu nimel EMP ühiskomitees EMP lepingu protokolli nr 30 (statistikaalase koostöö korraldamise erisätete kohta) muutmisettepaneku suhtes, põhineb käesolevale otsusele lisatud EMP ühiskomitee otsuse eelnõul.
      Artikkel 2
      Käesolev otsus jõustub selle vastuvõtmise päeval.
      
         Luxembourg, 26. juuni 2018
         
            
               Nõukogu nimel
            
            
               eesistuja
            
            E. ZAHARIEVA
         
      
      
         (1)  EÜT L 305, 30.11.1994, lk 6.
      
         (2)  EÜT L 1, 3.1.1994, lk 3.
      
         (3)  Euroopa Parlamendi ja nõukogu 25. oktoobri 2017. aasta määrus (EL) 2017/1951, millega muudetakse määrust (EL) nr 99/2013 Euroopa statistikaprogrammi 2013–2017 kohta, pikendades seda aastani 2020 (ELT L 284, 31.10.2017, lk 1).
      
         EELNÕU
         EMP ÜHISKOMITEE OTSUS nr …/2018,
         …,
         millega muudetakse EMP lepingu protokolli nr 30 statistikaalase koostöö korraldamise erisätete kohta
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP statistikaprogramm aastateks 2018–2020 peaks põhinema Euroopa Parlamendi ja nõukogu määrusel (EL) nr 99/2013 (1), mida on viimati muudetud Euroopa Parlamendi ja nõukogu 25. oktoobri 2017. aasta määrusega (EL) 2017/1951, millega muudetakse määrust (EL) nr 99/2013 Euroopa statistikaprogrammi 2013–2017 kohta, pikendades seda aastani 2020, (2) ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja seireks.
                  
               
                     (2)
                  
                  
                     Et tagada koostöö jätkumine 2020. aastani, tuleks EMP lepingu protokolli nr 30 lisada määrus (EL) 2017/1951.
                  
               
                     (3)
                  
                  
                     Seetõttu tuleks EMP lepingu protokolli nr 30 muuta, et kõnealune laiendatud koostöö saaks toimuda alates 1. jaanuarist 2018,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu protokolli nr 30 muudetakse järgmiselt.
         
                     1)
                  
                  
                     Artikli 5 pealkirjas asendatakse aasta „2017“ aastaga „2020“.
                  
               
                     2)
                  
                  
                     Artikli 5 lõikele 1 lisatakse järgmine taane:
                     
                                 „—
                              
                              
                                 
                                    32017 R 1951: Euroopa Parlamendi ja nõukogu 25. oktoobri 2017. aasta määrus (EL) 2017/1951 (ELT L 284, 31.10.2017, lk 1).“
                              
                           
               
                     3)
                  
                  
                     Artikli 5 lõikes 2 asendatakse aastad „2013–2017“ ja kuupäev „31. detsember 2017“ aastatega „2013–2020“ ja kuupäevaga „31. detsember 2020“.
                  
               
                     4)
                  
                  
                     Artikli 5 lõikes 3 asendatakse aastad „2013–2017“ aastatega „2013–2020“.
                  
               
                     5)
                  
                  
                     Artikli 5 lõike 4 tekst asendatakse järgmisega:
                     „EFTA riigid tasuvad kooskõlas lepingu artikli 82 lõike 1 punktiga a ja finantsmäärustega summa, mis moodustab 75 protsenti summast, mis on kantud Euroopa Liidu 2013. aasta eelarveridadele 29 02 05 (Euroopa statistikaprogramm 2013–2017) ja 29 01 04 05 (statistilise teabe poliitika — halduskorralduskulud), ja summa, mis moodustab 75 protsenti summast, mis on kantud Euroopa Liidu 2014.–2020. aasta eelarveridadele 29 02 01 (kvaliteetse statistilise teabe esitamine, Euroopa statistika koostamise uute meetodite rakendamine ja koostöö tugevdamine Euroopa statistikasüsteemiga) ja 29 01 04 01 (Euroopa statistikaprogrammi toetuskulud).“
                  
               Artikkel 2
         Käesolev otsus jõustub […], tingimusel et kõik EMP lepingu artikli 103 lõike 1 kohased teated on edastatud (*1).
         Seda kohaldatakse alates 1. jaanuarist 2018.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP ühiskomitee nimel
               
               
                  eesistuja
               
               
                  EMP ühiskomitee sekretärid
               
            
         
         
            (1)  ELT L 39, 9.2.2013, lk 12.
         
            (2)  ELT L 284, 31.10.2017, lk 1.
         
            (*1)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud].